SCBLIFE โชว์ยอดเบี้ยประกันรับปี 62 ทะลุ 8 พันลบ.โตกระโดด 141% หลังผนึก “FWD”ปีแรก
SCBLIFE โชว์ยอดเบี้ยประกันรับปี 62 ทะลุ 8 พันลบ.โตกระโดด 141% หลังผนึก “FWD”ปีแรก
17 มี.ค. 2563

มร. เคลิค หว่อง ประธานเจ้าหน้าที่บริหารฝ่ายการเงิน บริษัท ไทยพาณิชย์ประกันชีวิต จำกัด (มหาชน) หรือ SCBLIFE กล่าวว่า ไทยพาณิชย์ประกันชีวิตมีผลการดำเนินงานที่ยอดเยี่ยมในปี 2562 ด้วยยอดเบี้ยประกันรับปีแรก 8.16 พันล้านบาท ก้าวกระโดดจากปี 2561 ถึง 141% ซึ่งเกินเป้าหมายที่ตั้งไว้ถึง 117% ผลการดำเนินงานที่ยอดเยี่ยมนี้สะท้อนถึงความมุ่งมั่นและความพยายามอย่างหนักตลอดปีที่ผ่านมา ที่จะส่งมอบผลิตภัณฑ์ประกันชีวิตที่ตอบโจทย์ลูกค้า ช่วยให้ลูกค้ารู้สึกปลอดภัย ลดความกังวลเรื่องภาระค่าใช้จ่าย และมั่นใจที่จะใช้ชีวิตในแบบที่อยากเป็นได้อย่างเต็มที่ในทุกสถานการณ์
โดยความสำเร็จของไทยพาณิชย์ประกันชีวิตในปีที่ผ่านมาเป็นผลมาจากการผนึกกำลังกับสองพันธมิตรที่แข็งแกร่ง คือ ธนาคารไทยพาณิชย์ ซึ่งมีจุดแข็งด้านฐานลูกค้าขนาดใหญ่ เครือข่ายช่องทางจำหน่ายผลิตภัณฑ์ที่ยอดเยี่ยม และพนักงานธนาคารที่มีความรู้และเข้าใจในความต้องการของลูกค้าอย่างแท้จริง และกลุ่มเอฟดับบลิวดี ซึ่งโดดเด่นด้วยผลิตภัณฑ์นวัตกรรมใหม่และความแข็งแกร่งด้านเทคโนโลยีดิจิทัล  นอกจากนี้ ทุกผลิตภัณฑ์ประกันชีวิตที่ไทยพาณิชย์ประกันชีวิตนำเสนอล้วนออกแบบโดยยึดจากความต้องการของลูกค้า (customer-led) เป็นหลัก จึงทำให้เติมเต็มความต้องการของลูกค้าได้อย่างสมบูรณ์ตลอดช่วงชีวิต
ทั้งนี้ในปี 2563 ไทยพาณิชย์ประกันชีวิตจึงเดินหน้าสร้างประสบการณ์ใหม่ให้กับลูกค้า ด้วย customer-led นำอินไซด์ผู้บริโภคมาใช้ในการพัฒนาผลิตภัณฑ์ และให้บริการผ่านเทคโนโลยีดิจิตอลที่ยึดถือลูกค้าเป็นศูนย์กลาง  รวมทั้งบริษัทฯ ได้ดำเนินการปรับเปลี่ยนกระบวนการทำงาoภายใน ตลอดจนการสื่อสารสู่ภายนอก โดยมุ่งเน้นการส่งมอบผลิตภัณฑ์ที่เข้าใจง่าย ใช้ภาษาที่ชัดเจน และฟังเสียงลูกค้าเพื่อสร้างการมีส่วนร่วมกับลูกค้ายิ่งขึ้นผ่านช่องทางดิจิทัล
มร.เดวิด โครูนิช ประธานเจ้าหน้าที่บริหาร บริษัท ไทยพาณิชย์ประกันชีวิต จำกัด (มหาชน) กล่าวอีกว่า “ไทยพาณิชย์ประกันชีวิต มีความตั้งใจที่จะส่งมอบผลิตภัณฑ์ประกันชีวิตที่ช่วยให้ผู้คนสามารถใช้ชีวิตได้อย่างเต็มที่ด้วยความรู้สึกที่มั่นคงและปลอดภัย เพื่อสร้างประสบการณ์ประกันชีวิตที่ยอดเยี่ยมและแปลกใหม่ให้กับลูกค้า”
โดยปี 2563 นี้ไทยพาณิชย์ประกันชีวิตมุ่งเน้นการปรับการบริหารองค์กรเต็มรูปแบบ 3 ด้าน เพื่อขับเคลื่อน กลุ่มเอฟดับบลิวดีสู่เป้าหมายของการเป็นบริษัทประกันชีวิตชั้นนำในเอเชียที่จะเปลี่ยนมุมมองของผู้คนที่มีต่อการประกันชีวิต
1.ปรับผลิตภัณฑ์ประกันชีวิตโฉมใหม่ (Product Repositioning) จากการที่คนส่วนใหญ่มองว่าการประกันชีวิตเป็นเรื่องที่ซับซ้อนและเข้าใจยาก ไทยพาณิชย์ประกันชีวิตมีความตั้งใจที่จะส่งมอบผลิตภัณฑ์ประกันชีวิตที่เข้าใจง่าย ด้วยกลยุทธ์ customer-led ที่ยึดความต้องการลูกค้าเป็นหลัก และเทคนิคการสื่อสารแบบ storytelling กับผู้บริโภค ที่ช่วยให้การประกันชีวิตเป็นเรื่องใกล้ตัว เข้าถึงได้ง่าย และมีความเชื่อมโยงกับผู้บริโภคมากขึ้น ประเดิมด้วยการเปิดตัวผลิตภัณฑ์ “SCB Multi Care Multi Claims เคลมคุ้มกลุ่มโรคร้าย” ผลิตภัณฑ์ประกันตัวแรกหลังจากประกาศความร่วมมือระหว่างธนาคารไทยพาณิชย์ และกลุ่มเอฟดับบลิวดี ผลิตภัณฑ์ดังกล่าวพัฒนาขึ้นจากอินไซด์ที่ได้จากการวิจัยเชิงลึกเพื่อตอบโจทย์ความต้องการที่แท้จริงของลูกค้า ด้วยจุดเด่นในแบบ “ประกันคิดเผื่อ เพื่อคนคิดเยอะ” ผ่านภาพยนตร์โฆษณาที่นำเสนอเรื่องราวของคู่รักวัยหนุ่มสาวที่ตรงใจกลุ่มเป้าหมาย โฆษณานี้ได้รับเสียงตอบรับจากผู้บริโภคอย่างล้นหลาม ด้วยยอดการรับชมทาง YouTube มากกว่า 30 ล้านวิว หลังจากเปิดตัวได้เพียงหนึ่งเดือน
2.ปรับกระบวนการทำงานภายในองค์กร (Operations Transformation) ไทยพาณิชย์ประกันชีวิตมุ่งสู่การเป็นบริษัทที่มีนวัตกรรม ด้วยการนำความรู้และทรัพยากรมาตรฐานระดับเอเชียของกลุ่มเอฟดับบลิวดีมาใช้ขยายขีดความสามารถและสร้างประสบการณ์ที่ดียิ่งขึ้นให้แก่ลูกค้าในประเทศไทย รวมถึงบริษัทฯ ได้ปรับเปลี่ยนกระบวนการดำเนินงานภายในองค์กรทั้งหมดให้มีความกระชับ คล่องตัว และยืดหยุ่น เพื่อให้บุคลากรสามารถทำงานได้ง่ายและมีประสิทธิภาพมากขึ้น
นอกจากนี้ยังได้นำเทคโนโลยีดิจิทัลของกลุ่มเอฟดับบลิวดีมาปรับใช้เพื่อเพิ่มช่องทางในการเข้าถึงลูกค้าได้หลากหลายและครอบคลุมมากขึ้น โดยเฉพาะช่องทางออนไลน์ เพื่อให้สามารถบริการลูกค้าได้อย่างรวดเร็วและตอบสนองความต้องการที่เปลี่ยนแปลงไปของลูกค้าในทุกช่วงวัยได้ดียิ่งขึ้น
3.ปรับเปลี่ยนคนและวัฒนธรรมองค์กร (People &amp; Culture Transformation) ไทยพาณิชย์ประกันชีวิตมุ่งเน้นยกระดับคุณภาพพนักงาน และปรับเปลี่ยนวัฒนธรรมองค์กร โดยปรับให้สอดคล้องกับ DNA ของกลุ่มเอฟดับบลิวดี ได้แก่ มุ่งมั่น, เปิดเผย, มีนวัตกรรมที่ล้ำสมัย, มีการทำงานเชิงรุก, และใส่ใจลูกค้า เพื่อให้สามารถตอบสนองความต้องการของลูกค้าได้อย่างตรงจุดมากขึ้น
“จากผลการดำเนินงานที่แข็งแกร่งของเราในปี 2562 และกลยุทธ์ที่ชัดเจนปี 2563 เรามั่นใจว่าไทยพาณิชย์ประกันชีวิต บริษัทในเครือกลุ่มเอฟดับบลิวดี จะประสบความสำเร็จ และมียอดขายที่เติบโตยิ่งขึ้นในปีนี้”